open-index/open-wikipedia-markdown huggingface dataset:
Pauliinit

**Ordo Sancti Pauli Primi Eremitae** (OSPPE), **Societas Sancti Pauli** (SSP) on unkarilaisen erakon Eusebius Esztergomilaisen (k. 1270) perustama sääntökunta, jonka jäsenet ovat omistautuneet erakkoelämään, tai seurakunta- ja lähetystyöhön. Sääntökunta on saanut nimensä ensimmäisestä erakosta, pyhästä Paavali Thebalaisesta (k. 341). Sääntökunta ulottui keskiajalla myös Ruotsiin. Yksi sen kuuluisimmista luostareista on Jasna Gora Puolassa.

## Lähteet

## Aiheesta muualla
William Gosse

**William Gosse** (1842-1881) oli australialainen tutkimusmatkaaja, joka tunnetaan vuoden 1873 matkastaan Keski-Australiaan, jossa hän löysi muun muassa suuren hiekkakivestä koostuvan monoliitin, jonka nimesi Ayers Rockiksi, ja kiveä kutsutaan nykyään Uluruksi.

## Lähteet
Ulf Högberg

**Ulf Hugo Högberg** (21. tammikuuta 1946 Göteborg – 16. toukokuuta 2023 Täby) oli ruotsalainen keskimatkojen juoksija, jonka parhaat vuodet olivat 1960-luvun lopulta 1970-luvun puoliväliin.

Ulf Högberg, göteborgilaisen IK Vikingenin kasvatti, nousi jo nuorten sarjoissa Euroopan huipulle. Hän saavutti pronssimitalin 1 500 metrillä vuoden 1964 nuorten EM-kisoissa Varsovassa edellään Itä-Saksan Jürgen Haase ja Neuvostoliiton Oleg Rajko. Högberg saavutti EM-pronssia myös samalla matkalla kaksi vuotta myöhemmin ensimmäisissä Euroopan sisäratojen kisoissa vuonna 1966 Dortmundissa edellään Iso-Britannian John Whetton ja jälleen Oleg Rajko.

Högbergin uralla kolmet olympialaisajankohdat menivät alle odotusten, vaikka edellytykset näyttivät hyviltä.  Tuloksekkaan vuoden 1967 jälkeen olympiavuosi 1968 näytti hyvältä 22-vuotiaalle juoksijalle, mutta kevään sydänlihastulehdus pilasi kauden, ja Meksikon kesäolympialaiset jäivät väliin. Vuoden 1972 Münchenin kesäolympialaisissa Högberg oli mukana, mutta hän putosi 1500 metrin välierissä. Montrealissa neljä vuotta myöhemmin alkueräjuoksussa haitilainen kanssakilpailija kaatui hänen eteensä, jonka seurauksena Högberg putosi jatkosta.
Muissa kansainvälisissä 1970-luvun kisoissa menestys oli hieman parempi. Högberg sijoittui 1 500 metrillä viidenneksi Wienin vuoden 1970 sisäratojen EM-kisoissa ja neljänneksi Sofian vuoden 1971 Euroopan sisäratojen mestaruuskilpailuissa. Rooman EM-kisoissa 1974 hän sijoittui tällä matkalla yhdeksänneksi.

Högberg oli Ruotsin mestari 800 metrillä vuonna 1972, 1500 metrillä vuonna 1967, IFK Lidingön joukkueessa hän oli voittamassa 4 × 800 metrin viestiä vuosina 1969, 1971 ja 1972 sekä 4 × 1 500 metrin viestiä vuonna 1967. Sisäratamestaruuskilpailuissa hän oli mestari 800 metrillä vuonna 1969, 1 500 metrillä vuosina 1970 ja 1971 sekä 3 000 metrillä vuonna 1975. 

Ulf Högberg rikkoi Dan Waernin vuonna 1957 tekemää Ruotsin 1 500 metrin ennätystä kahdesti, ensin vuonna 1967 ajalla 3.37,3 ja sitä parantaen  30. heinäkuuta 1974 Tukholmassa ajalla 3.36,56. Tämä ennätys pysyi Ruotsin ennätyksenä aina vuoteen vuoteen 1985, jolloin Johnny Kroon rikkoi sen. Samoin hän paransi Waernin vuonna 1957 mailin Ruotsin ennätystä vuonna 1970-luvun alkupuliskolla vuorotellen Anders Gärderudin kanssa.

Suomi-Ruotsi -maaotteluihin Högberg osallistui neljää kertaa. Parhaaksi saavutukseksi jäi vuoden 1974 maaotteluvoitto 1 500 metrillä.

Uransa jälkeen Ulf Högberg nimettiin Ruotsin yleisurheilun Stora Grabbariksi #280.

Ulf Högbergin elämä päättyi lyhyen sairastelun jälkeen keväällä 2023 ALS-taudin seurauksena.

## Lähteet
Silopääkalat

**Silopääkalat** (Alepocephaliformes) on viuhkaeväisiin kuuluva kalalahko. Lahkon lajeja tavataan syvistä vesistä valtameristä.

## Taksonomia ja anatomia
Silopääkaloihin kuuluvien lajien tieteellinen luokittelu on muuttunut useita kertoja. Ne on välillä sijoitettu lohikaloihin ja sittemmin hopeakuorekalojen kanssa samaan lahkoon. Molekyylifylogeneettiset tutkimukset ovat kuitenkin osoittaneet silopääkalojen muodostavan monofyleettisen lahkon, joka on läheisintä sukua sillikaloille. Myös lahkoon kuuluvien heimojen lukumäärä vaihtelee eri lähteissä. Tuoreimmat lähteet antavat lahkoon kuuluviksi kakasi heimoa, jotka ovat silopäät (Alepocephalidae) ja tuikkijat (Platytroctidae), mutta eräissä lähteissä lahkoon luetaan myös heimo Bathylaconidae. Lahkoon kuuluu kaikkiaan 137–150 lajia.

Silopääkalat ovat useimmiten 20–50 cm pitkiä, mutta suurimmat lajit voivat saavuttaa jopa 150 cm:n pituuden. Ruumiinrakenteeltaan ne ovat pitkänomaisia ja suuripäisiä. Silmät ja suu ovat kookkaat ja päässä ei ole suomuja. Lahkon lajeilla ei ole uimarakkoa ja ruodot ovat vain osittain luutuneet ja kalat ovat usein hyytelömäisiä. Selkäevä sijaitsee useimmiten ruumiin takaosassa. Väriltään silopääkalat ovat useimmiten mustia. Tuikkijoiden heimon lajeilla on ruumiissaan bioluminoivia elimiä.

## Levinneisyys ja elintavat
Silopääkaloihin kuuluvia lajeja tavataan Atlantista, Intian valtamerestä ja Tyynestämerestä. Ne elävät lähellä pohjaa 100–5&nbsp;000 metrin syvyydessä.

## Lähteet
Archie Gray

**Archie James Francis Gray** (s. 12. maaliskuuta 2006 Durham) on englantilainen jalkapalloilija. Hän edustaa Englannin Valioliigassa pelaavaa Tottenham Hotspuria. Hän on pelipaikaltaan keskikenttäpelaaja, mutta kykenee pelaamaan myös puolustajana.

## Seurajoukkueura
Gray on Leeds Unitedin kasvatti. Hän debytoi seuran edustusjoukkueessa 6. elokuuta 2023 Englannin mestaruussarjan kauden 2023–2024 avausottelussa Cardiff Cityä vastaan, jossa hän pelasi täydet minuutit. Hän pelasi kaudella 2023–2024 Mestaruussarjassa 44 ottelua, joista 40 avauskokoonpanossa, ja syötti niissä kaksi maalia. Hän pelasi myös täydet minuutit jokaisessa kolmessa nousukarsintaottelussa, mukaan lukien tappiollisessa nousukarsintojen loppuottelussa Southamptonia vastaan. FA Cupissa hän pelasi kolme ottelua ja Englannin liigacupissa kaksi ottelua. Gray valittiin huhtikuussa 2024 Mestaruussarjan kauden parhaaksi nuoreksi pelaajaksi.

Heinäkuussa 2024 Gray siirtyi Englannin Valioliigassa pelaavaan Tottenham Hotspuriin noin 30 miljoonan punnan siirtosummalla. Hän allekirjoitti Tottenhamin kanssa kuusivuotisen sopimuksen. Debyyttikaudellaan Tottenhamissa Gray pelasi 28 valioliigaottelua, joista 19 avauskokoonpanossa. Tottenhamin voittamassa Eurooppa-liigassa hän pelasi 11 ottelua kaudella 2024–2025. Voitokkaassa Eurooppa-liigan loppuottelussa Manchester Unitedia vastaan hän tuli vaihdosta kentälle Pape Matar Sarrin tilalle ottelun lisäajalla.

## Maajoukkueura
Gray on pelannut useissa eri Englannin juniorimaajoukkueissa vuodesta 2021 lähtien. Graylla on skotlantilaista taustaa, joten hän voi halutessaan edustaa A-maajoukkuetasolla myös Skotlantia. Hän on kuitenkin ilmoittanut pyrkivänsä edustamaan A-maajoukkuetasolla Englantia.

Gray kuului Englannin kokoonpanoon alle 17-vuotiaiden EM-kilpailuissa 2023, joissa hän pelasi kaikki Englannin viisi ottelua ja teki maalin ottelussa Sveitsiä vastaan. Englannin mestaruuteen päättyneissä alle 21-vuotiaiden EM-kilpailuissa 2025 Gray pelasi kolme ottelua, joista kaksi avauskokoonpanossa. Voitokkaassa loppuottelussa Saksaa vastaan hän jäi vaihtopelaajaksi.

## Muuta
Grayn suvussa on ollut useita muita jalkapalloilijoita. Hänen isänsä Andy Gray, isoisänsä Frank Gray ja isosetänsä Eddie Gray kaikki pelasivat Skotlannin maajoukkueessa ja Englannin ammattilaissarjoissa. Grayn vuonna 2008 syntynyt pikkuveli Harry Gray on myös jalkapalloilija ja edustaa Leeds Unitedia, jonka edustusjoukkueessa hän debytoi huhtikuussa 2025.

## Saavutukset
*Päivitetty 20. elokuuta 2025*.

**Tottenham Hotspur**

* Eurooppa-liiga: 2024–2025

**Englannin maajoukkue**

* Alle 21-vuotiaiden EM-kilpailut: kultaa 2025

## Lähteet
Valteri

**Valteri** on suomalainen Opetushallituksen alaisuudessa toimiva valtakunnallinen oppimisen tuen keskus, joka tarjoaa monialaista tukea varhaiskasvatukseen ja perusopetukseen ympäri Suomen. Valterin toimipaikkoja on kahdeksalla paikkakunnalla, joista viiden yhteydessä toimii myös Valteri-koulu. Toimipisteet sijaitsevat Helsingissä, Oulussa, Jyväskylässä, Kuopiossa, Mikkelissä, Vaasassa, Turussa ja Tampereella.

Nykyinen, vuonna 2015 kaikki valtion erityiskoulut yhdistänyt Valteri järjestää monipuolista ohjaus-, kuntoutus- ja opetustoimintaa tuen tarpeisiin.

Valterilaisina työskentelee lähes 500 opetus-, sosiaali- ja terveysalan ammattilaista ja asiantuntijaa.

## Lähteet
Kesäkatu (kävelykatu)

**Kesäkatu** on nimitys kävelykaduille, jotka ovat jalankulkukäytössä kesäaikana; niiden tarkoitus on vähentää autoilua kaduilla kesäkuukausina sekä lisätä jalankulkijaystävällisyyttä ja katualueiden viihtyisyyttä esimerkiksi osana kaupungin kävelynedistämisohjelmaa. Niillä voidaan pyrkiä myös pyöräliikenteen lisäämiseen. Kesäkatua varten saatetaan leventää jalkakäytäviä poistamalla moottoriajoneuvoliikenteen kaistoja tai estää liikenne kadulla kokonaan. Syys- ja talvikautta varten katu voidaan palauttaa ajoneuvoliikenteen käyttöön.

Kesäkatua saatetaan koristella esimerkiksi väliaikaisilla kukkaistutuksilla ja kalusteilla, kuten keinuilla ja penkeillä. Kadulla toimivia yrityksiä voidaan kannustaa hyötymään kävelykadusta esimerkiksi rakentamalla terasseja, mistä on hyötyä erityisesti ravitsemisliikkeille. Toisaalta esimerkiksi huonekaluliikkeet ja muu tavarakauppa eivät välttämättä hyödy katualueesta yhtä lailla, vaan myynti saattaa vähentyvän autoilun ja pysäköintipaikkojen poistamisen myötä sen sijaan laskea. Myös liikkeiden huoltoliikenne saattaa vaikeutua.

Kesäkatu voi olla täysin kokeiluluontoinen ja olla käytössä esimerkiksi vain yhden kesän ajan. Helsingissä kesäkatuja on 2020-luvulla kokeiltu muun muassa useilla Kaartinkaupungin ja Kallion kaduilla, kuten Korkeavuorenkadulla ja Fleminginkadulla. Yhden kaistan poistamista ja korvaamista kalusteilla on kokeiltu esimerkiksi Pohjoisesplanadilla vuosina 2023–2024. Tampereella kesäkatukokeiluja on toteutettu muun muassa Kuninkaankadulle ja Tuomiokirkonkadulle, Turussa Kristiinankadulle sekä Lahdessa Hämeenkadulle. 
 

## Lähteet
Michel Renquin

**Michel Renquin** (s. 3. marraskuuta 1955 Bastogne) on belgialainen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hän on pituudeltaan 180-senttimetrinen. Pelaajauransa jälkeen hän toiminut useiden joukkueiden valmentajana, joihin lukeutuu muun muassa OGC Nice ja Servette.

Renquin edusti pelaajana kotimaassaan ja Sveitsissä. Hän voitti Servetten joukkueessa Sveitsin liigamestaruuden kaudella 1984–1985 ja Sveitsin cupin 1983–1984. Lisäksi hän voitti Standard Liègen joukkueessa Belgian cupin mestaruuden 1981.

Renquin pelasi seitsemän ottelua Belgian alle 19-vuotiaiden maajoukkueessa ja kaksi ottelua Belgian alle 21-vuotiaiden maajoukkueessa. Hän liittyi toukokuussa 1976 A-maajoukkueeseen ja pelasi 55 virallista maaottelua. Hän pelasi joukkueensa kaikki neljä ottelua, kun Belgia sai hopeaa vuoden 1980 EM-kilpailuista. Lisäksi hän pelasi kaksi ottelua MM-kilpailuissa 1982. Hänet valittiin kokoonpanoon myös seuraaviin MM-kilpailuihin, ja hän pelasi viisi ottelua.

## Lähteet

## Aiheesta muualla
Philippe Desmet

**Philippe Desmet** (s. 29. marraskuuta 1958 Waregem) on belgialainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 181-senttimetrinen. Desmet pelasi Belgialle kolme ottelua vuoden 1986 MM-kilpailuissa, josta maa saavutti neljännen sijan.

## Lähteet
Jacky Munaron

**Jacques ”Jacky” Munaron** (s. 8. syyskuuta 1956 Namur) on belgialainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 180-senttimetrinen. Pelaajauransa jälkeen hän on toiminut useiden joukkueiden maalivahtien valmentajana.

Munaron voitti RSC Anderlechtin joukkueessa neljästi Belgian liigamestaruuden kausina 1980–1981, 1984–1985, 1985–1986 ja 1986–1987. Lisäksi hän voitti joukkueessa neljästi Belgian cupin 1975, 1976, 1988 ja 1989 sekä Belgian supercupin 1985–1986 ja 1987–1988. Hän voitti cup-mestaruuden myös RFC Liègen riveissä 1990 ja Standard Liègen joukkueessa 1993. Munaron voitti RSC Anderlechtin joukkueessa kahdesti UEFA Super Cupin kausina 1976–1977 ja 1978–1979 sekä UEFA-cupin 1982–1983. RSC Anderlechtin sai nimiinsä vielä Cup-voittajien cupin mestaruudet 1975–1976 ja 1977–1978.

Munaron pelasi viisi ottelua Belgian alle 19-vuotiaiden maajoukkueessa ja yksitoista ottelua Belgian alle 21-vuotiaiden maajoukkueessa. Hän liittyi heinäkuussa 1982 A-maajoukkueeseen, jossa hän pelasi kahdeksan virallista maaottelua. Hän pelasi yhden ottelun liittymisvuotensa MM-kilpailuissa. Hän oli vuoden 1984 EM-kilpailuissa penkitettynä joukkueensa kaikki kolme ottelua. Hän kuului joukkueensa kokoonpanoon myös vuoden 1986 MM-kilpailuissa, mutta hän oli penkitettynä joukkueensa kaikki seitsemän ottelua, kun Belgia saavutti neljännen sijan.

## Lähteet

## Aiheesta muualla
Maalinosoitussäiliö

**Maalinsoitussäiliö** (myös **tähtäyssäiliö**, ) on sotilasilma-aluksen ulkoisesti kantama laitteisto, jota käytetään maahan kohdistuvien ilmaiskujen suorittamisessa. Säiliö on varustettu järjestelmillä, joilla voidaan seurata ja tunnistaa maassa olevia kohteita, osoittaa kohde täsmäaseelle ja ohjata ase maaliin.

Säiliöitä on erilaisia, ja ne sisältävät eri järjestelmiä. Yleisimpiä järjestelmiä ovat maalinosoituslaser ja sähköoptiset sensorit, kuten videokamera ja infrapunasensorit/lämpökamera (FLIR). Järjestelmien tarkoitus on näyttää koneeseen kuva maassa olevista kohteista ja mahdollistaa isku. Joissakin koneissa, kuten F-35 Lightning II:ssa, on sisäänrakennettu maalinosoitusjärjestelmä, joten säiliötä ei tarvita.

## Historia
Täsmäpommeja käytettiin laajemmin ensikertaa Vietnamin sodassa. Yhdysvaltain ilmavoimat kokeili ensimmäistä laserohjattua pommia vuonna 1968 Vietnamissa. Laserohjaus toimii niin, että ase hakeutuu kohti laserenergiaa, joka heijastuu lasersäteen osoittamasta kohteesta. Aluksi säde osoitettiin lentokoneesta käsilaitteella, mutta pian koneiden kannettavaksi kehitettiin säiliöitä, jotka sisälsivät maalinosoituslaserin ja kameran, jonka kuvan avulla laser tähdättiin oikeaan paikkaan. Myöhemmin säiliöihin lisättiin FLIR-tyyppinen infrapunasensori, joka mahdollistaa näkemisen pimeällä. Sittemmin säiliöitä on kehitetty useissa maissa ja niihin on lisätty erilaisia sensoreita, tekniikan kehittyessä aina parempilaatuisia ja tarkempia.

Nykyaikaiset maalinsoitussäiliöt sisältävät monia elementtejä, joilla voidaan maalin osoittamisen lisäksi valvoa tilannetta maassa. Häivelentokoneisiin nämä järjestelmät rakennetaan sisäiseksi integroituna, mutta ulkoisia säiliöitä käytetään tulevaisuudessakin todennäköisesti neljännen sukupolven hävittäjissä ja muun tyyppisissä sotilaskoneissa, joissa laitteita ei ole valmiiksi.

## Säiliöitä
*  FILAT
*  LANTIRN
*  Litening
*  Damocles
*  Sniper

## Lähteet

## Aiheesta muualla
Georges Grün

**Georges Serge Grün** (s. 25. tammikuuta 1962 Schaerbeek) on belgialainen ammattilaisuransa päättänyt jalkapalloilija, joka pelasi puolustajan pelipaikalla. Hän on pituudeltaan 184-senttimetrinen.

Grün voitti RSC Anderlechtin joukkueessa neljästi Belgian liigamestaruuden kausina 1984–1985, 1985–1986, 1986–1987 ja 1994–1995. Lisäksi hän voitti joukkueessa kahdesti niin Belgian cupin kuin Belgian supercupin. Hän sai joukkueessa nimiinsä myös UEFA-cupin mestaruuden 1982–1983. Grün voitti AC Parman joukkueessa Cup-voittajien cupin kaudella 1992–1993 ja Italian cupin 1991–1992.

Grün liittyi kesäkuussa 1984 Belgian maajoukkueeseen. Hän pelasi siinä 77 virallista maaottelua, joissa hän teki kuusi maalia. Hän pelasi joukkueensa kaikki kolme ottelua vuoden 1984 EM-kilpailuissa. MM-kilpailuissa 1986 hän pelasi yhtä ottelua vajaa joukkueensa kaikki ottelut. Hän kuului joukkueensa kokoonpanoon myös seuraavissa MM-kilpailuissa, jossa hän pelasi kaksi ottelua. Vuoden 1994 MM-kilpailuissa hän pelasi kolme ottelua eli yhtä vajaa joukkueensa kaikki ottelut.

## Lähteet
Michel De Wolf

**Michel Jean de Wolf** (s. 19. tammikuuta 1958 Nivelles) on belgialainen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hän on pituudeltaan 171-senttimetrinen. Pelaajauransa jälkeen hän toiminut valmennustehtävissä KV Kortrijkille, Gabonin maajoukkueelle ja FC Brusselsille.

De Wolf pelasi seurauransa kotimaassaan lukuun ottamatta vuoden vierailua Ranskassa Olympique Marseillen joukkueessa. Hän voitti urallaan kolmesti Belgian liigamestaruuden. Niistä kaikki tuli RSC Anderlechtin joukkueessa kausina 1990–1991, 1992–1993 ja 1993–1994. Lisäksi hän voitti joukkueessa Belgian cupin 1994. Hän voitti cup-mestaruuden myös KAA Gentin riveissä 1984.

De Wolf pelasi kymmenen ottelua Belgian alle 21-vuotiaiden maajoukkueessa. A-maajoukkueeseen hän liittyi lokakuussa 1980. Siinä hän pelasi 42 ottelua, joissa hän onnistui kerran maalinteossa. De Wolf pelasi joukkueensa kaikki kolme ottelua vuoden 1984 EM-kilpailuissa. Hän pelasi kaksi ottelua MM-kilpailuissa 1986, jossa Belgia selvitti tiensä neljänneksi. De Wolf pelasi joukkueensa kaikki neljä ottelua vuoden 1990 MM-kilpailuissa. Hänet valittiin kokoonpanoon myös seuraavissa MM-kilpailuissa, jossa hän pelasi niin ikään joukkueensa kaikki neljä ottelua.

## Lähteet

## Aiheesta muualla
Kwale

**Kwale** on kaupunki ja piirikuntakeskus Kenian kaakkoisosassa Kwalen piirikunnassa. Se sijaitsee noin 30 kilometriä Mombasasta lounaaseen ja Intian valtameren rannalta noin 15 kilometriä sisämaahan. Vuoden 2019 väestönlaskennan mukaan kaupungin väkiluku oli  asukasta.

Piirikuntakeskuksena Kwalella on municipality-tason kaupungin asema. Tässä tarkastelussa Kwalen katsotaan olevan keskeistä kaupunkialuetta (township) laajempi. Kwalen ’kaupunkikunnan’ (municipality) väkiluku oli  (VL2019). Asutus jakautui viiteen alueeseen: Jeza ‘A’, Jeza ‘B’, Kinarini, township, ja Tsimba/Golini.

Nähtävyyksistä mainittakoon esimerkiksi Shimba Hillsin kansallinen riistansuojelualue.


Gate Shimba Hills.JPG|Shimba Hillsin riistansuojelualueen portti.


## Lähteet
Lei Clijsters

**Leo Albert Jozef ”Lei” Clijsters** (6. marraskuuta 1956 – 4. tammikuuta 2009) oli belgialainen jalkapalloilija. Hän pelasi pääsääntöisesti keskuspuolustajan pelipaikalla, mutta pelasi toisinaan myös liberona tai puolustavana keskikenttäpelaajana. Hän oli pituudeltaan 178-senttimetrinen. Pelaajauransa jälkeen hän toimi valmennustehtävissä muun muassa joukkueille KAA Gent ja KV Mechelen.

Clijsters saavutti kaikki seurajoukkuesaavutuksensa KV Mechelenin riveissä. Hän voitti joukkueessa kerran Belgian liigamestaruuden, UEFA Super Cupin, Cup-voittajien cupin ja Belgian cupin.

Clijsters pelasi kuusi ottelua Belgian alle 19-vuotiaiden maajoukkueessa ja teki niissä kaksi maalia. Hän pelasi alle 21-vuotiaiden maajoukkueessa niin ikään kuusi ottelua. Hän liittyi maaliskuussa 1983 Belgian A-maajoukkueeseen. Hän pelasi kaksi ottelua vuoden 1984 EM-kilpailuissa. Hän pelasi niin ikään kaksi ottelua MM-kilpailuissa 1986. Hän kuului joukkueensa kokoonpanoon myös vuoden 1990 MM-kilpailuissa, jossa hän pelasi kolme ottelua ja teki maalin Uruguayn verkkoon.

## Lähteet
Leo Van der Elst

**Leo Van der Elst** (s. 7. tammikuuta 1962 Opwijk) on belgialainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 180-senttimetrinen. Pelaajauransa jälkeen hän on toiminut valmennustehtävissä joukkueille KV Oostende ja SC Eendracht Aalst.

Van der Elst voitti Club Bruggen joukkueessa kerran sekä Belgian liigamestaruuden, Belgian cupin että Belgian supercupin. Van der Elst pelasi yhden ottelun Belgian alle 17-vuotiaiden maajoukkueessa ja teki yhden maalin. Alle 19-vuotiaiden maajoukkueessa hän taas pelasi 19 ottelua, joissa hän onnistui kolmesti maalinteossa. Alle 21-vuotiaiden maajoukkueessa hän taas pelasi 13 ottelua ja viimeisteli yhden maalin. Van der Elst liittyi huhtikuussa 1984 Belgian A-maajoukkueeseen ja pelasi 13 virallista maaottelua. Hän pelasi neljä ottelua vuoden 1986 MM-kilpailuissa, kun Belgia sai neljännen sijan.

## Lähteet
Yffiniac

**Yffiniac** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 10 kilometriä Saint-Brieucin kaupungista itään.

Kunta on Englannin kanaalin rannikolla, Saint-Brieucin lahden pohjukassa, jonne laskee kaksi pientä jokea Camoy ja Urne. Kunnan historia ulottuu roomalaisten hallintakaudelle, josta todisteena alueelta on löydetty miekkoja, kolikoita ja patsas. Yffiniac liitettiin Rennesin kreivikuntaan vuonna 980, ja vuodesta 1432 lähtien se on ollut Saint-Brieucin hiippakunnan alaisuudessa.

Uusgoottilainen Saint-Aubinin kirkko valmistui vuonna 1860, lukuun ottamatta kellotornia, joka rakennettiin vuonna 1874. Kirkko on rakennettu klassisen latinalaisen ristin muotoiseksi.

## Urheilu
Kunnan alueella sijaitsee ravirata Hippodrome de la Baie.

## Tunnettuja kuntalaisia
*Bernard Hinault (s. 1954), kilpapyöräilijä

## Lähteet

## Aiheesta muualla
Miika Huttunen (yrittäjä)

**Miika Huttunen** on suomalainen startup-yrittäjä. Vuodesta 2023 alkaen hän on toiminut perustamansa teknologiayritys Realmin operatiivisena johtajana.

Huttunen tunnetaan erityisesti kasvuyritystapahtuma Slushin entisenä toimitusjohtajana. Hän johti tapahtumaa vuosina 2020–2022. Vuonna 2023 Huttunen perusti tekoäly-yritys Realmin yhdessä Johan Jernin ja entisen Slush-kollegansa Mikko Mäntylän kanssa. Realm kehittää palvelua, joka on suunniteltu yritysten sisäisen tiedon löytämiseen ja hyödyntämiseen. Yritykseen ovat sijoittaneet useat teknologiayrittäjät kuten Supercellin perustaja Ilkka Paananen ja Woltin perustaja Miki Kuusi.

Aiemmin urallaan Huttunen on ollut muun muuassa perustamassa Vaasan yliopiston opiskelijoiden VES-yrittäjyysyhteisöä sekä järjestämässä tietokonefestivaali Assemblya. Hänen luottamustoimiinsa ovat kuuluneet Startup-sää­tiön hallituksen jäsenyys.  

Huttunen kirjoitti ylioppilaaksi Vaskivuoren luokiosta vuonna 2012 ja opiskeli tämän jälkeen sekä Vaasan yliopiston kauppakorkeakoulussa että Aalto-yliopistossa.

## Lähteet
Langueux

**Langueux** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla, noin viisi kilometriä Saint-Brieucin kaupungista itään.

Langueux’n sijainti Saint-Brieucin lahden rannalla takaa lauhkean ilmaston. Lisäksi sen maaperä on poikkeuksellisen runsasravinteista, mikä takaa hyvät kasvuedellytykset kasveille. 1800-luvun puolivälissä Langueux'n asukkaat aloittivat sipuleiden, porkkanoiden ja kaalien hyötypuutarhaviljelyn. Langueux'n puutarhurit kehittivät tavan myydä satoaan ovelta ovelle hevoskärryillä Bretagnen maaseudulla. Myös merisuolan tuottaminen oli kunnan asukkaille tärkeä elinkeino. Saint-Brieucin lahden suolantuotanto saavutti huippunsa vuosina 1800-1850. Suolan tuotanto loppui 1800-luvun jälkipuoliskolla.

Vuonna 1864 perustettiin Saint-Ilanin tiilitehdas, joka työllisti yli 100 työntekijää. Savi louhittiin osittain läheisestä louhoksesta, ja valmiit tuotteet toimitettiin kaikkialle Ranskaan maanteitä ja rautateitä pitkin. Tiilitehdas suljettiin vuonna 1947. Nykyään tehtaassa toimii tiilimuseo Musée de la Briqueterie.

Puutarhatuotteiden ja tiilien kuljettamista varten perustettiin kapearaiteinen rautatie Chemins de fer des Côtes-du-Nord. Se aloitti liikennöinnin vuonna 1905 ja lopulta suljettiin vuonna 1948. Rataan kuului vuosien 1903 ja 1905 välillä rakennettu Douvenantin viadukti. 131 metriä pitkä ja 23 metriä korkea silta yhdistää Saint-Brieucin ja Langueux'n kunnat. Viadukti oli suljettu yleisöltä vuodesta 1948 lähtien, mutta nyt se on kunnostettu, ja siellä kulkee yksi alueen kävelyreiteistä.

Vuonna 1987 perustettiin Côtes du Nordin rautatieyhdistys, joka työskentelee rautatieperinteen elvyttämiseksi.


Tiedosto:Musee de la Briqueterie.jpg|Musée de la Briqueterie.
Tiedosto:ACFCdN1.JPG|Côtes du Nordin rautatieyhdistys.
Tiedosto:Langueux + Saint-Brieuc - Viaduc de Douvenant 02.jpg|Douvenantin viadukti vuonna 2013.


## Lähteet

## Aiheesta muualla
Viesti (lehti)

**Viesti** oli vuosina 1918–1920 Tukholmassa ilmestynyt suomenkielinen vasemmistolainen aikakauslehti. Viestin vastaava toimittaja ja julkaisija oli Vilho Vuokko, mutta taustalla vaikutti ennen kaikkea Suomen Kommunistinen Puolue. Viesti oli suunnattu Suomen väestölle ja SKP levitti lehteä maahan maanalaisen verkostonsa välityksellä. Salakuljetus tapahtui varsinkin Tornionlaakson kautta ja lehti levisi etenkin Pohjois-Suomen rajaseuduille.

Tukholman suomalainen seura aloitti Viestin julkaisemisen huhtikuussa 1918. Suomesta ja Venäjältä saapuneet suomalaiset punapakolaiset avustivat seuraa toimitustyössä ja lehti siirtyi vähitellen (heinäkuussa muodostetun) Sosialidemokraattien ulkomaisen järjestön Tukholman komitean hallintaan. Syyskuussa toimielimestä tuli SKP:n Tukholman komitea.

Lehti painettiin Karl August Rolanderin kirjapainossa. Vilho Vuokon ja Rolanderin yhteistyö alkoi kesällä 1918. Yhtiöön palkattiin Vuokon hankkima suomenkielentaitoinen latoja ja Viestiä alettiin painaa 2 000 kappaleen painoksena kerran viikossa. Samassa paikassa tehtiin myös kommunistien lentolehtisiä 5 000 kappaleen painoksina. Lasku töistä osoitettiin Ruotsin vasemmistososialisteille. Rahat tulivat Neuvosto-Venäjältä ja ruotsalaisilta.

Ruotsin kansalaisuuden vuonna 1915 saanut päätoimittaja Viktor Vilhelm (Vilho) Vuokko oli tosiasiallisesti vain keulakuva. Muut suomalaiset kommunistit vastasivat linjasta ja taloudesta ruotsalaistovereiden avustuksella. Lehteä avustivat muun muassa Edvard Gylling, Herman Hurmevaara, Hanna Malm ja Arthur Usénius sekä ruotsalaiset Sven Lindhagen, Richard Sandler ja Fredrik Ström.

## Lähteet
Harola

**Harola** on kylä Eurassa, Satakunnassa. Se kuului vuoden 2009 kuntaliitokseen asti Kiukaisten kuntaan, mutta osia siitä ja naapurikylistä liitettiin Harjavaltaan vuosina 1959 ja 1965.

Harolassa oli aikoinaan oma kansakoulu, mutta se lakkautettiin kannattamattomuuden vuoksi vuonna 1998. Tämän jälkeen se toimi vuoteen 2015 asti päiväkotina ja perhepäivähoitolana. Vuonna 2017 Harola Oy osti kiinteistön tehdäkseen siitä kylätalon.

## Lähteet
Hyperinsulinemia

**Hyperinsulinemia** eli veren liiallinen insuliinipitoisuus johtuu siitä, että haima tuottaa liikaa insuliinia. Hyperinsulinemiaa ei pidä sekoittaa haimaperäiseen hyperinsulinismiin.

Terveille henkilöille suositeltuna paastoinsuliinin vaihteluvälinä pidetään yleensä 2,55-18,4 µIU/ml. Tätä suuremmat pitoisuudet saattavat viitata insuliiniresistenssiin, varsinkin jos myös paastoverensokeri on koholla. 

Hyperinsulinemia johtuu useimmiten lihasten, rasvakudoksen ja maksan insuliiniresistenssistä. Insuliiniresistenssistä johtuva hyperinsulinemia on usein täysin oireeton. Jos hyperinsulinemiaan yhdistyy krooninen insuliiniresistenssi, seurauksena saattaa olla hyperglykemia eli kroonisesti koholla oleva verensokeri, joka saattaa kehittyä esidiabetekseksi.

Mikäli ihmisellä ei ole insuliiniresistenssiä, hyperinsulinemia johtaa hypoglykemiaan eli veren glukoosipitoisuuden laskemiseen liian alhaiseksi.  

Hyperinsulinemia saattaa aiheuttaa viskeraalirasvan kertymistä sisäelinten ympärille. Sitä potevilla esiintyy myös tavallista enemmän lihavuutta, metabolista oireyhtymää, munasarjojen monirakkulaoireyhtymää, veren korkeita triglyseridipitoisuuksia, korkeita virtsahappopitoisuuksia, valtimokovettumatautia ja verenpainetautia. 

Ruokavalio, fyysinen aktiivisuus, stressi ja unen laatu vaikuttavat merkittävästi veren paastoinsuliinin tasoon. Runsaasti sokeria ja muita hiilihydraatteja sisältävällä ruokavaliolla on paastoinsuliinitasoa nostava vaikutus, kun taas matalan glykeemisen indeksin ruokavalio voi auttaa laskemaan sitä.

## Oireet
Hyperinsulinemia voi esiintyä ilman selkeitä oireita, mutta tyypillisiä merkkejä voivat olla:

* lisääntynyt nälkä ja sokerinhimo
* painonnousu, erityisesti vyötärön seudulla
* väsymys
* keskittymisvaikeudet (”aivosumu”)
* tiheä virtsaaminen ja jano
* vaikeus laihtua
* korkea verenpaine
* tummat ihoalueet (acanthosis nigricans)
* verensokerin heilahtelut, jopa hypoglykemia.

## Lähteet
Eeli Hänninen

**Eeli Hänninen** (s. 21. syyskuuta 2006 Alajärvi) on suomalainen pesäpalloilija. Hänninen on Alajärven Ankkurien kasvatti. Hänninen edustaa Superpesiksessä pelaavaa kasvattajaseuraansa Alajärven Ankkureita, sekä kaksoisedustuksella Ykköspesiksessä pelaavaa Nurmon Jymyä.

## Ura

Hänninen pelasi Superpesisdebyyttinsä Sotkamon Jymyä vastaan toukokuussa 2024. Ottelussa Hänninen toi yhden juoksun. Jymy pelin lisäksi Hänninen pelasi toisen ottelun Superpesiksessä Kempeleen Kiriä vastaan, tuoden siinäkin yhden juoksun. Hänninen valittiin kaudella Poikien Itä–Länteen.

Kaudella 2025 Hänninen siirtyi kaksoisedustuksella Kannuksen Uran joukkueeseen pelaamaan Ykköspesistä. Uran lisäksi Hänninen pelasi yhden ottelun Superpesistä Vimpelin Vetoa vastaan.

Hänninen siirtyi kaksoisedustuksella Nurmon Jymyyn kaudeksi 2026.

## Tilastot

## Saavutukset
* 2 Poikien Superpesiksen Itä–Länsi-ottelua: 2024, 2025
* C-poikien SM-pronssi: 2021

## Lähteet
Nico Claesen

**Nicolaas ”Nico” Pieter Claesen** (s. 1. lokakuuta 1962) on belgialainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on pituudeltaan 171-senttimetrinen. Pelaajauransa jälkeen hän on toiminut useiden joukkueiden valmentajana.

Claesen voitti Royal Antwerpin riveissä Belgian cupin kaudella 1992. Hän pelasi 36 ottelua Belgian A-maajoukkueessa ja teki niissä 12 maalia. Hän pelasi joukkueensa kaikki ottelut vuoden 1984 EM-kilpailuissa. Hän pelasi joukkueensa kaikki seitsemän ottelua MM-kilpailuissa 1986, kun Belgia saavutti neljännen sijan. Lisäksi hän pelasi yhden ottelun vuoden 1990 MM-kilpailuissa.

## Lähteet
Raymond Mommens

**Raymond Mommens** (s. 27. joulukuuta 1958 Lebbeke) on belgialainen ammattilaisuransa päättänyt jalkapalloilija, joka pelasi vasemman tai hyökkäävän keskikenttäpelaajan pelipaikalla. Hän on pituudeltaan 178-senttimetrinen. Hän pelasi 18 ottelua Belgian A-maajoukkueessa. Hän pelasi joukkueensa kaikki neljä ottelua vuoden 1980 EM-kilpailuissa. Hän oli penkitettynä joukkueensa kaikki viisi ottelua kahta vuotta myöhemmin järjestetyissä MM-kilpailuissa. Hän oli penkitettynä niin ikään joukkueensa kaikki kolme ottelua EM-kilpailuissa 1984. Hän pelasi vuoden 1986 MM-kilpailuissa neljännen sijan ratkaisseen ottelun.

## Lähteet
Stokkemarke

**Stokkemarke** on taajama Lollandin kunnassa Tanskassa. Taajamassa oli 401 asukasta vuoden 2025 alussa.

## Väestökehitys

## Lähteet

## Aiheesta muualla
Utterslev

**Utterslev** on entinen taajama Lollandin kunnassa Tanskassa. Taajamassa oli 209 asukasta vuoden 2021 alussa.

## Väestökehitys

## Lähteet

## Aiheesta muualla
Gilbert Bodart

**Gilbert Bodart** (s. 2. syyskuuta 1962 Ougrée) on belgialainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 181-senttimetrinen. Pelaajauransa jälkeen hän on toiminut valmennustehtävissä muun muassa joukkueille KV Oostende ja SC Eendracht Aalst.

Bodart saavutti pelaajana erityisesti Standard Liègen riveissä. Hän voitti joukkueen kanssa kahdesti Belgian liigamestaruuden kausina 1981–1982 ja 1982–1983 sekä kahdesti Belgian cupin 1981 ja 1993.

Bodart pelasi 12 ottelua Belgian A-maajoukkueessa. Hän oli penkitettynä joukkueensa kaikki ottelut vuoden 1986 MM-kilpailuissa. Hän oli penkitettynä joukkueensa kaikki ottelut myös seuraavissa MM-kilpailuissa.

## Lähteet
Daniel Veyt

**Daniel Veyt** (s. 9. joulukuuta 1956 Baasrode) on belgialainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on oikeajalkainen ja pituudeltaan 174-senttimetrinen. Pelaajauransa jälkeen hän on toiminut valmennustehtävissä muun muassa KSC Lokerenin apuvalmentajana.

Veyt pelasi 12 ottelua Belgian A-maajoukkueessa ja teki yhden maalin. Hän pelasi viisi ottelua vuoden 1986 MM-kilpailuissa, kun Belgia saavutti neljännen sijan.

## Lähteet
Stéphane Demol

**Stéphane Auguste Ernest Demol** (11. maaliskuuta 1966 Watermael-Boitsfort – 22. kesäkuuta 2023) oli belgialainen jalkapalloilija. Hän pelasi pääsääntöisesti keskuspuolustajan pelipaikalla mutta pystyi pelaamaan myös liberona. Hän oli pituudeltaan 188-senttimetrinen. Pelaajauransa jälkeen valmensi useita joukkueita, joihin lukeutuvat muun muassa KV Mechelen ja Royal Charleroi sekä apuvalmennukset Belgian maajoukkueelle ja Standard Liègelle.

Demol loi pelaajauransa kotimaansa lisäksi Italiassa, Portugalissa, Ranskassa, Kreikassa ja Sveitsissä. Hän voitti RSC Anderlechtin riveissä kolmesti Belgian liigamestaruuden kausina 1984–1985, 1985–1986 ja 1986–1987. Lisäksi hän voitti joukkueessa Belgian cupin kaudella 1988 ja Belgian supercupin 1985–1986. Hän voitti cup-mestaruuden lisäksi kaudella 1993 Standard Liègen joukkueessa. Belgian ulkopuolella Demol voitti FC Porton kanssa Portugalin liigamestaruuden kaudella 1989–1990.

Demol edusti Belgian alle 16-, alle 17-, alle 18- ja alle 19-vuotiaiden maajoukkueita. Hän liittyi huhtikuussa 1986 Belgian A-maajoukkueeseen, jossa hän pelasi 38 virallista maaottelua ja teki yhden maalin. Hän pelasi joukkueensa kaikki seitsemän ottelua vuoden 1986 MM-kilpailuissa, kun Belgia sai neljännen sijan. Hän pelasi joukkueensa kaikki ottelut myös seuraavissa MM-kilpailuissa.

## Lähteet

## Aiheesta muualla
Patrick Vervoort

**Patrick Felix Vervoort** (s. 17. tammikuuta 1965 Beerse) on belgialainen ammattilaisuransa päättänyt jalkapalloilija, joka pelasi pääsääntöisesti vasemman keskikenttäpelaajan pelipaikalla. Hän on vasenjalkainen ja pituudeltaan 179-senttimetrinen.

Vervoort voitti urallaan kolmesti Belgian cupin. Niistä kaksi tuli RSC Anderlechtin riveissä kausilta 1988 ja 1989, kun taas viimeinen tuli Standard Liègen joukkueessa 1993. Vervoort edusti Belgian alle 16-, alle 17-, alle 18-, alle 19- ja alle 21-vuotiaiden maajoukkueita. Hän liittyi huhtikuussa 1986 Belgian A-maajoukkueeseen ja pelasi 32 virallista maaottelua, joissa hän teki kolme maalia. Hän pelasi viisi ottelua liittymisvuotensa MM-kilpailuissa, kun Belgia saavutti neljännen sijan. Hän pelasi kolme ottelua MM-kilpailuissa 1990.

## Lähteet
Messinansalmen silta

**Messinansalmen silta** on suunnitteilla oleva riippusilta, joka ylittäisi Sisilian ja Apenniinien niemimaan välisen Messinansalmen Italiassa. Sitä on suunniteltu vuodesta 1969, ja päätös sillan rakentamisesta tehtiin 2025. Sillan mantereenpuoleinen pää tulee Villa San Giovanniin ja sisilianpuoleinen Messinaan. Sillan jännevälistä tulee noin 3,3 kilometriä pitkä eli se olisi maailman pisin riippusilta, ja pyloneista tulee 400 metriä korkeat. Sillä odotetaan voivan kulkea 6&nbsp;000 autoa tunnissa ja 200 junaa vuorokaudessa. Rakennustöiden on tarkoitus alkaa vuonna 2026 ja valmistua 2032. Hankkeen budjetti on 13,5 miljardia euroa.
## Lähteet

## Aiheesta muualla
Philippe Albert

**Philippe Julien Albert** (s. 10. elokuuta 1967 Bouillon) on belgialainen ammattilaisuransa päättänyt jalkapalloilija. Hän pelasi pääsääntöisesti keskuspuolustajan pelipaikalla mutta pystyi pelaamaan myös liberona. Hän on vasenjalkainen ja pituudeltaan 190-senttimetrinen.

Albert voitti urallaan neljästi Belgian liigamestaruuden. Niistä kolme tuli RSC Anderlechtin riveissä kausilta 1990–1991, 1992–1993 ja 1993–1994. Viimeinen tuli KV Mechelenin joukkueessa 1988–1989. Hän voitti RSC Anderlechtin joukkueessa lisäksi Belgian cupin 1994 ja Belgian supercupin 1993–1994.

Albert pelasi neljä ottelua Belgian alle 21-vuotiaiden maajoukkueessa. A-maajoukkueeseen hän liittyi huhtikuussa 1987 ja pelasi 41 ottelua, joissa hän teki viisi maalia. Hän pelasi yhden ottelun vuoden 1990 MM-kilpailuissa. Lisäksi hän pelasi kolme ottelua seuraavissa MM-kilpailuissa.

## Lähteet

## Aiheesta muualla
Aitio (teatteri)

**Aitio** on katsomon erillinen avoin tai suljettu tila, johon on oma sisäänkäynti. Aitioita on elokuvateattereiden, teattereiden, oopperoiden, konserttisalien sekä urheiluareenojen ja stadionien katsomoissa. Aitiossa rajoitettu määrä ihmisiä voi katsoa tapahtumaa yksityisesti. Aitiot voivat olla permannon takaosassa tai sivulla, useimmin kuitenkin katsomon parvikerroksissa.

## Lähteet
Marc Emmers

**Marc Jozef Emmers** (s. 25. helmikuuta 1966 Hamont-Achel) on belgialainen ammattilaisuransa päättänyt jalkapalloilija, joka pelasi pääsääntöisesti oikean keskikenttäpelaajan pelipaikalla. Hän on pituudeltaan 181-senttimetrinen.

Emmers voitti RSC Anderlechtin riveissä kolmesti Belgian liigamestaruuden kausina 1992–1993, 1993–1994 ja 1994–1995. Hän voitti liigamestaruuden myös KV Mechelenin joukkueessa kaudella 1988–1989. Lisäksi hän voitti RSC Anderlechtin riveissä Belgian cupin 1994. KV Mechelenin riveissä hän taas ansaitsi UEFA Super Cupin voiton 1988–1989 ja Cup-voittajien cupin mestaruuden 1987–1988.

Emmers edusti Belgian alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi tammikuussa 1988 ja pelasi siinä 37 virallista maaottelua, joissa hän teki kaksi maalia. Hän pelasi kolme ottelua vuoden 1990 MM-kilpailuissa. Hän pelasi kolme ottelua niin ikään seuraavissa MM-kilpailuissa.

## Lähteet

## Aiheesta muualla
Bruno Versavel

**Bruno Versavel** (s. 27. elokuuta 1967 Diest) on belgialainen ammattilaisuransa päättänyt jalkapalloilija, joka pelasi keskikentän vaihtelevilla pelipaikalla. Hän on vasenjalkainen ja pituudeltaan 185-senttimetrinen.

Versavel voitti RSC Anderlechtin riveissä kolmesti Belgian liigamestaruuden kausina 1992–1993, 1993–1994 ja 1994–1995. Hän voitti liigamestaruuden myös KV Mechelenin joukkueessa kaudella 1988–1989. Lisäksi hän voitti RSC Anderlechtin riveissä Belgian cupin 1994 sekä kahdesti Belgian supercupin 1993–1994 ja 1995–1996. KV Mechelenin kanssa hän taas voitti UEFA Super Cupin kaudella 1988–1989.

Versavel edusti Belgian alle 18-, alle 19- ja alle 21-vuotiaiden maajoukkueita. A-maajoukkueeseen hän taas liittyi lokakuussa 1988 ja pelasi 28 virallista maaottelua, joissa hän teki neljä maalia. Hän pelasi kolme ottelua vuoden 1990 MM-kilpailuissa.

## Lähteet
Cameron Devlin

**Cameron Peter Devlin** (s. 7. kesäkuuta 1998 Sydney) on australialainen jalkapalloilija, joka pelaa keskikenttäpelaajan pelipaikalla. Hän on oikeajalkainen ja pituudeltaan 171-senttimetrinen. Hän on edustanut seuratasolla vuodesta 2021 Skotlannin Valioliigassa pelaavaa Heart of Midlothiania. Hän kuuluu myös Australian maajoukkueeseen.

Devlin on voittanut urallaan kotimaassaan Sydney FC:n riveissä Australian liigamestaruuden kaudella 2018–2019. Hän pelasi yhden ottelun vuoden 2020 kesäolympialaisissa. Hän liittyi syyskuussa 2022 Australian A-maajoukkueeseen. Hän kuului joukkueensa kokoonpanoon littymisvuotensa MM-kilpailuissa, mutta oli penkitettynä joukkueensa kaikki neljä ottelua.

## Lähteet
Pascal Plovie

**Pascal Yvan Plovie** (s. 7. toukokuuta 1965 Brugge) on belgialainen ammattilaisuransa päättänyt jalkapalloilija, joka pelasi pääsääntöisesti keskuspuolustajan pelipaikalla. Hän on pituudeltaan 181-senttimetrinen.

Plovie saavutti kaikki seurajoukkuesaavutuksensa Club Bruggen riveissä. Hän voitti joukkueessa kolmesti Belgian liigamestaruuden kausina 1989–1990, 1991–1992 ja 1995–1996. Lisäksi hän voitti neljästi sekä Belgian cupin että Belgian supercupin.

Plovie edusti Belgian alle 16-, alle 17-, alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi marraskuussa 1987 ja pelasi joukkueesa viisi virallista ottelua. Hän pelasi yhden ottelun vuoden 1990 MM-kilpailuissa Espanjaa vastaan.

## Lähteet

## Aiheesta muualla
Marc Van Der Linden

**Marc Angéle Vanderlinden** (s. 4. helmikuuta 1964 Merksem) on belgialainen ammattilaisuransa päättänyt jalkapalloilija, joka pelasi keskushyökkääjän pelipaikalla. Hän on pituudeltaan 177-senttimetrinen.

Van der Linden voitti RSC Anderlechtin joukkueessa Belgian liigamestaruuden kaudella 1990–1991. Hän edusti Belgian alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi toukokuussa 1983 ja pelasi siinä 19 virallista maaottelua, joissa hän teki kahdeksan maalia. Hän pelasi kaksi ottelua vuoden 1990 MM-kilpailuissa.

## Lähteet
Jean-François De Sart

**Jean-François De Sart** (s. 18. joulukuuta 1961 Waremme) on belgialainen ammattilaisuransa päättänyt jalkapalloilija, joka pelasi keskuspuolustajan pelipaikalla. Pelaajauransa jälkeen hän on toiminut Belgian alle 21-vuotiaiden maajoukkueen päävalmentajana.

De Sart voitti RSC Anderlechtin joukkueessa Belgian liigamestaruuden kaudella 1992–1993. Lisäksi hän voitti RC Liègen riveissä Belgian cupin mestaruuden 1990. De Sart pelasi kolme ottelua Belgian A-maajoukkueessa. Hän kuului joukkueensa kokoonpanoon vuoden 1990 MM-kilpailuissa, mutta oli penkitettynä joukkueensa kaikki neljä ottelua.

## Lähteet
Sotkamon reitti

**Sotkamon reitti** on Oulujärveen Nuasjärven–Kiimasjärven alueelta (vesistöaluetunnus 59.8) ja Ontojärven–Lentuan valuma-alueelta (59.9) purkautuva vesireitti, jonka laskujoki on Kajaanissa sijaitseva Kajaaninjoki.

## Lähteet
Markku Eronen

**Markku Eronen** (13. syyskuuta 1961 – 24. huhtikuuta 2022 Vaasa) oli suomalainen psykiatri, oikeuspsykiatri ja dosentti.

Eronen tutki varsinkin väkivaltakäyttäytymisen riskitekijöitä ja epidemiologiaa. Hän toimi yli kahdenkymmenen vuoden ajan Vanhan Vaasan sairaalan johtavana lääkärinä. Aiemmin hän oli työskennellyt Niuvanniemessä.

## Rikosepäily
Eronen joutui epäillyksi törkeästä petoksesta ja törkeästä virka-aseman väärinkäytöstä. Hän kiisti julkisuudessa rikosepäilyt, jotka koskivat aiheettomia matkakulujen ja mielentilalausuntojen palkkioiden laskutuksia. Epäillyt teot ajoittuivat vuosille 2009–2019 ja koskivat yhteensä noin 280&nbsp;000 euron summaa. Neljän muun henkilön epäiltiin mahdollistaneen menettelyn laskuja hyväksymällä, mutta syyttäjä päätti jättää syytteet nostamatta. Erosen osalta tutkinta eteni syyteharkintaan vuoden 2020 loppupuolella. Syyttäjä keskeytti tapauksen käsittelyn Erosen kuoleman johdosta.

## Lähteet
Anna-Liisa Hartikainen

**Anna-Liisa Hartikainen** (s. 1941 Simo) on suomalainen gynekologi. Hän on toiminut Oulun yliopiston professorina.

Hartikainen valmistui lääketieteen lisensiaatiksi Oulun yliopistosta vuonna 1967 sekä naistentautien ja synnytysten erikoislääkäriksi vuonna 1973. Hänen väitöstyönsä koski Pohjois-Suomen vuoden 1966 syntymäkohortin synnyttäjiä. Hartikaisesta tuli myös perinatologian erikoislääkäri vuonna 1980 ja perinatologian dosentti vuonna 1983. Hän työskenteli paitsi Oulun yliopistossa, myös Suomen Akatemian tutkijana vuosina 1987–1990. Hartikainen on tehnyt tutkimusjulkaisuja perinatologiasta sekä sydän- ja verisuonisairauksien riskitekijöiden epidemiologiasta. Hän meni naimisiin lääkäri Martti Juhani Sorrin kanssa ja sai tyttären.

## Lähteet
Sorsala

**Sorsala** on Valkealassa sijaitseva kylä. Sorsala sijaitsee Valkealan kaakkoisosassa Väliväylän varrella Etelä-Karjalan maakunnan ja Luumäen kunnan rajalla. Sorsala on entinen Valkealan kunnan rekisterikylä. Kylällä on toiminut Sorsalan koulu. Sorsalasta on matkaa Kouvolaan noin 35 kilometriä, Valkealan kirkonkylälle noin 25 kilometriä, Kaipiaisiin noin 15 kilometriä, Uttiin noin 25 kilometriä ja Taavettiin noin 25 kilometriä.

## Lähteet
Kipparila

**Kipparila** (myös **Skipparila**) on Valkealassa sijaitseva kylä. Kipparila sijaitsee Valkealan eteläosassa Väliväylän varrella. Skipparila on entinen Valkealan kunnan rekisterikylä.

## Lähteet
Pyötsiä (Kouvola)

**Pyötsiä** (myös **Pyötsiälä**) on Valkealassa sijaitseva kylä. Pyötsiä sijaitsee Valkealan kaakkoisosassa Väliväylän varrella Etelä-Karjalan maakunnan ja Luumäen kunnan rajalla. Pyötsiälä on entinen Valkealan kunnan rekisterikylän nimi.

## Lähteet
Parola (Kouvola)

**Parola** on Valkealassa sijaitseva kylä. Parola sijaitsee Valkealan koillisosassa lähellä Etelä-Savon maakunnan ja Mäntyharjun kunnan rajaa. Parola on entinen Valkealan kunnan rekisterikylä.

## Lähteet
Maunuksela (Kouvola)

**Maunuksela** on entinen rekisterikylä, joka sijaitsee Kouvolan Kuusankoskella. Maunuksela käsittää alueen entisen Kuusankosken kaupungin länsiosassa, ja siihen kuuluu muun muassa osa Kuusaan keskustasta, Kunnanpelto, Pappilanpelto, Mäkikylä, Rekola, Keltti ja Inginmaa. Maunukselan alueella sijaitsee nykyisin Keltin kaupunginosa, ja osa Kuusankosken kaupunginosasta. Alue on kuulunut alunperin Iittiin, ja se liitettiin Kuusankoskeen vuosina 1921 ja 1931.

## Lähteet
Heikkilä (Kouvola)

**Heikkilä** on entisen Valkealan kunnan rekisterikylä. Se sijaitsee Valkealan koillisosassa lähellä Etelä-Karjalan maakunnan ja Savitaipaleen kunnan rajaa, Tuohikotin kylän itäpuolella. Alue kuuluu Tuohikotin postitoimipaikan alueeseen.

## Lähteet
Lipiälä

**Lipiälä** on Valkealassa sijaitseva kylä. Lipiälä sijaitsee Valkealan pohjoisosassa, Kääpälän kylän eteläpuolella. Lipiälä on entinen Valkealan kunnan rekisterikylä.

## Lähteet
Atsasyklonoli

**Atsasyklonoli** (kauppanimet **Ataractan**, **Calmeran**, **Frenoton**, **Frenquel**, **Psychosan**), joka tunnetaan myös nimellä *γ*-pipradroli, on ataraktiivinen lääke; aine, joka vähentää hallusinaatioita psykoottisilla henkilöillä. Sitä on kutsuttu myös rauhoittavaksi ja antipsykoottiseksi lääkkeeksi, vaikka nämä määritelmät eivät ole tarkkoja, koska sillä ei itse asiassa ole tällaisia ​​ominaisuuksia. Vaikka se on pipradrolin paikkaisomeeri, se ei ole psykostimulantti, vaan sillä on lieviä lamauttavia vaikutuksia.

## Lähteet
Lehtopään koulu

**Lehtopään koulu** on Oulaisissa sijaitseva ala-aste. Koulu on ollut olemassa ainakin vuodesta 1921 lähtien. Vuonna 2009 koulusta tuli hallinnollisesti Jokiraitin koulun toinen yksikkö. Kun Matkanivan yksikkö lakkautettiin, Jokiraitin koulun nimeksi muutettiin Lehtopään koulu.

## Lähteet
Vital Borkelmans

**Vital Philomene Borkelmans** (s. 1. kesäkuuta 1963 Maaseik) on belgialainen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hän on pituudeltaan 176-senttimetrinen. Pelaajauransa jälkeen hän on toiminut valmennustehtävissä muun muassa Jordanian maajoukkueelle.

Borkelmans voitti pelaajana Club Bruggen riveissä neljästi Belgian liigamestaruuden kausina 1989–1990, 1991–1992, 1995–1996 ja 1997–1998. Lisäksi hän voitti joukkueessa kolmesti Belgian cupin ja viidesti Belgian supercupin. Borkelmans pelasi 22 ottelua Belgian A-maajoukkueessa. Hän pelasi kaksi ottelua vuoden 1994 MM-kilpailuissa. Hänet valittiin kokoonpanoon myös seuraavissa MM-kilpailuissa, jossa hän pelasi joukkueensa kaikki kolme ottelua.

## Lähteet

## Aiheesta muualla
Rudi Smidts

**Rudolf ”Rudi” Smidts** (s. 12. elokuuta 1963 Deurne) on belgialainen ammattilaisuransa päättänyt jalkapalloilija, joka pelasi puolustuksen vaihtelevilla pelipaikoilla. Hän on vasenjalkainen ja pituudeltaan 178-senttimetrinen.

Smidts voitti Royal Antwerpin riveissä Belgian cupin kaudella 1992. Hän pelasi 33 ottelua Belgian maajoukkueessa ja teki niissä yhden maalin. Hän pelasi joukkueensa kaikki neljä ottelua vuoden 1994 MM-kilpailuissa.

## Lähteet
Nathan Mann

**Nathan Mann, oikealta nimeltään Natale Menchetti** (3. toukokuuta 1915 New Haven, Connecticut – 26. lokakuuta 1999 Hamden, New York), oli amerikanitalialaiseen perheeseen syntynyt yhdysvaltalainen raskaansarjan ammattinyrkkeilijä. Hän kävi helmikuussa 1938 MM-ottelun Joe Louisia vastaan ja aiheutti helmikuussa 1937 Gunnar Bärlundille ensimmäisen tappion Amerikassa.

Nathan Mann syntyi italialaiseen siirtolaisperheeseen. Hän aloitti urheilu-uransa ammattinyrkkeilijänä 18-vuotiaana huhtikuussa 1934. Hän nyrkkeili pääosin voitokkaasti heinäkuuhun 1935 asti 24 ottelussaan pl. kaksi tappiota Eddie Coderrelle. Kohdatessaan Gunnar Bärlundin helmikuussa 1937 hän oli saavuttanut siihen mennessä 32 voittoa ja kokenut neljä tappiota. Mannin voitoksi päättynyt ottelu oli Bärlundin ensimmäinen tappio Yhdysvalloissa. Vuoden 1937 loput voitoilla nimekkäistä amerikkalaisista Abe Feldmanista, Bob Pastorista ja chileläisestä Arturo Godoysta nostivat hänet MM-otteluun Joe Louisia vastaan helmikuussa 1938. Mann hävisi ottelun keskeytyksellä 3. erässä pudottuaan ennen keskeytystä kolme kertaa kanveesiin. 

Nathan Mann jatkoi nyrkkeilyuraansa Louis-tappion jälkeen varsin voitokkaasti; toukokuussa 1938 hän koki tappion Tony Galentolle. Maaliskuussa 1940 hän otteli jälleen Bärlundia vastaan ja otti pistevoiton. Huhtikuisen Buddy Baerille kokemansa tappion jälkeen hän saavutti heinäkuussa 1940 Yhdysvaltain alueellisen Uuden Englannin raskaansarjan mestaruuden, jonka hän menetti vasta uransa viimeisessä ottelussa kesäkuussa 1948.

## Lähteet
757 Portlandia

**757 Portlandia (A908 TG)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet